গুস্তাভ মালার
গুস্তাভ মালার (জার্মান: [ˈmaːlɐ]; ৭ জুলাই ১৮৬০ – ১৮ মে ১৯১১) ছিলেন একজন অস্ট্রো-বোহেমিয়ান রোমান্টিক সুরকার এবং তার প্রজন্মের অন্যতম প্রধান কণ্ডাক্টর। একজন সুরকার হিসেবে তিনি ১৯ শতকের অস্ট্রো-জার্মান ঐতিহ্য এবং ২০ শতকের প্রথম দিকের আধুনিকতার মধ্যে সেতুবন্ধন হিসেবে কাজ করেছিলেন। যদিও তার জীবদ্দশায় একজন কণ্ডাক্টর হিসাবে তার মর্যাদা প্রশ্নাতীতভাবে প্রতিষ্ঠিত হয়েছিল, তার নিজের সঙ্গীত কিছু সময় উপেক্ষিত হিসেবে থাকার পর ব্যাপক জনপ্রিয়তা অর্জন করে, যার মধ্যে অন্তর্ভুক্ত নাৎসি যুগ যখন ইউরোপের বেশিরভাগ অংশে এর প্রদর্শণীর উপর নিষেধাজ্ঞা ছিল। ১৯৪৫ সালের পর তার রচনাগুলি নতুন প্রজন্মের শ্রোতাদের দ্বারা পুনরায় আবিষ্কৃত হয়; মালার তারপরে সমস্ত সুরকারদের মধ্যে সবচেয়ে নিয়মিত সঞ্চালিত এবং রেকর্ড করা একজন হয়ে ওঠেন, এই অবস্থানটি তিনি ২১ শতকে ধরে রেখেছেন। ২০১৬ সালে ১৫১ জন কণ্ডাক্টর নিয়ে বিবিসি মিউজিক ম্যাগাজিনের একটি জরিপ তার তিনটি সিম্ফনিকে সর্বকালের সেরা দশ সিম্ফোনি হিসেবে স্বীকৃতি প্রদান করে।